বাংলা অনুবাদঃ সাইয়্যেদুল আরেফিন ইমন
রক্তক্ষরণটা এখনই বন্ধ করতে হবে।
প্যালেস্টাইন রেড ক্রিসেন্ট।
প্যালেস্টাইন রেড ক্রিসেন্ট বলছি। কীভাবে সাহায্য করতে পারি?
অ্যাম্বুলেন্স রওনা দিয়েছে।
একদম কাছের অ্যাম্বুলেন্স।
আপনার কথা শুনতে পাচ্ছি না।
ঠিক আছে।
নাজারেথ রোডের শেষ মাথায়, একটা গোলচত্বর আছে।
ওখান দিয়ে সোজা সামনে যান।
একদম সোজা।
চিন্তা করবেন না, আমি আপনাকে দেখতে পাচ্ছি।
সোজা যেতে থাকুন। ম্যাপে আপনার লোকেশন লাল দেখাচ্ছে।
কাজটা করে দিয়েছিস আমার?
রিপোর্টটা।
পারফেক্ট।
তুই ঠিক আছিস তো?
সব ঠিক?
- রানা। - নিসরিন।
তুমি এখনো এখানে? আজ সকালেই না বাড়ি যাওয়ার কথা ছিল?
একটা কাজ এখনো বাকি আছে। শরীর আর চলছে না আমার।
বাড়ি যাওয়ার জন্য জানটা ছটফট করছে।
রক, পেপার, সিজারস।
৬-৩, তোকে তো ধুয়ে দিচ্ছি একদম।
এক মিনিট দাঁড়া, একটা ইমার্জেন্সি কল আসছে।
রেড ক্রিসেন্ট ইমার্জেন্সি রুম, রামাল্লা। আমি ওমর, কীভাবে সাহায্য করতে পারি?
বোমাবর্ষণের পর থেকে গাজার সব ইমার্জেন্সি কল এখানে ট্রান্সফার করা হচ্ছে।
একটু ধরুন... কোথায় বললেন?
গাজা?
কিন্তু আপনি তো জার্মানি থেকে ফোন করছেন?
বুঝলাম।
আপনার ভাইয়ের নম্বর আর গাড়ির লোকেশনটা আমাকে পাঠান।
ঠিক আছে, ধন্যবাদ।
মাহদি?
হ্যাঁ, ওমর।
গাজার উত্তরে আমার একটা অ্যাম্বুলেন্স লাগতে পারে।
উত্তরে?
একটা গ্যাস স্টেশনে। দাঁড়ান চেক করছি, লাইনে থাকুন।
ফারেস গ্যাস স্টেশনে।
ঘটনাটা কী?
বাশার হামাদা, তার স্ত্রী আর বাচ্চারা গাড়ি নিয়ে "তেল আল-হাওয়া" ছেড়ে পালাচ্ছিল।
ওদের বাড়ি থেকে ৪০০ মিটার দূরে ওদের ওপর হামলা হয়,
ফারেস সার্ভিস স্টেশনের কাছে, দুপুর ১টায়।
- দুপুর ১টায়? - হ্যাঁ।
এখন ২:৩৫ বাজে। মানে প্রায় দেড় ঘণ্টা আগের ঘটনা।
হ্যাঁ ।
কেউ কি বেঁচে আছে?
আমি জার্মানিতে ওর ভাইয়ের সাথে কথা বললাম।
সে জানে না ওরা এখনো গাড়ির ভেতর লুকিয়ে আছে কিনা,
নাকি কোনোমতে পায়ে হেঁটে পালাতে পেরেছে।
ভদ্রলোক আতঙ্কিত। পরিস্থিতি বোঝা যাচ্ছে না।
ওটা তো রেস্ট্রিক্টেড জোন।
আর্মি আজ সকালেই এলাকাটা সিল করে দিছে।
এই নম্বরে কল দাও, ও ধরবে।
- ওদের ফোন নম্বর আমার কাছে আছে। - কল দাও ওদের।
আমি কল দিচ্ছি। লাইনে থাকো।
রিং হচ্ছে।
হ্যালো?
হ্যালো।
ওরা আমাদের গুলি করছে!
হ্যালো।
ওরা আমাদের গুলি করছে!
ট্যাঙ্কটা একদম আমার পাশে!
তুমি কি লুকিয়ে আছ?
হ্যাঁ, গাড়ির ভেতর। ট্যাঙ্কটা আমাদের পাশেই।
তুমি কি গাড়ির ভেতরে আছ?
ওমর?
মেয়েটা কি এখনো লাইনে আছে?
ওমর?
ওমর, তোমাকে রানার সাথে কথা বলতে হবে। ও তোমার সুপারভাইজার।
ওমর গাজার একটা মেয়ের সাথে কথা বলছিল। ওখানে গোলাগুলি হয়েছে।
ওমর?
তুমি ঠিক আছ?
তোমার কি কাউন্সিলিং লাগবে? আমি কি নিসরিনকে ডাকব?
না।
ওরা মেয়েটাকে মেরে ফেলেছে।
ওর নাম কী?
নাম বলার সময়টুকুও পায় নাই।
ওমর।
হ্যালো, ওমর।
কেমন বোধ করছ?
এগুলো দেখছ?
আমরা এগুলো ডেস্কে লাগিয়ে রাখি,
যখন কলের মাঝখানে কেউ মারা যায়,
আর আমাদের কাছে তাদের নাম বা ছবি থাকে না।
যখন আমরা ওদের ছবি হাতে পাই,
আমরা ওগুলো ওইখানে টাঙিয়ে দিই।
ওদের প্রতি শ্রদ্ধা জানিয়ে, ট্রিবিউট হিসেবে।
আর এটা তোমাকে অনুপ্রেরণা দিবে...
সামনে এগিয়ে অন্যদের সাহায্য করতে।
ধন্যবাদ।
ওমর।
তোমার যদি কথা বলার দরকার হয়, আমি আছি।
আমার দরজা তোমার জন্য সবসময় খোলা।
মনের সব কষ্ট ঝেড়ে ফেলতে পারো।
ঠিক আছে? লজ্জা পাবে না।
আমাকে কাজে ফিরতে হবে।
আমি বাড়ি যাচ্ছি। তোমার কিছু লাগবে?
ঠিক আছে, বাড়ি যাও, বিশ্রাম নাও।
গাড়িতে ৬ বছরের বাচ্চা মেয়ে বেঁচে আছে। ওকে কল দাও।
রানা, এসো!
কী হয়েছে, ওমর?
উনি বলছেন গাড়ির ভেতর ৬ বছরের একটা মেয়ে এখনো লুকিয়ে আছে।
ঠিক আছে, ওকে কল দেও।
ওমর?
কথা বল, তুমি তো এটার ট্রেনিংপ্রাপ্ত।
কল দেও ওকে।
আমি বাড়ি যাচ্ছি।
হ্যালো, আংকেল?
হ্যালো।
লাইনে থাকুন আমার সাথে!
শোনো মা মণি, মন দিয়ে শোনো।
আমাকে বলো কী হয়েছে।
হ্যালো?
হাতে একদম সময় নেই!
তুমি কি লুকিয়ে আছ?
জলদি!
তোমার নাম কী?
আমার সাথে কেউ নেই।
তোমার নাম কী?
আমার সাথে কেউ নেই।
আমি তোমার নাম শুনতে পাচ্ছি না। আমি ওমর, তোমার নাম কী?
আমার নাম হানুদ।
কী নাম বললে?
হানুদ।
হানুদ?
- আর তোমার বোনের নাম? - আমাকে নিয়ে যাও।
- তোমার বোন কোথায়? - আমাকে এসে নিয়ে যাও!
- আমি আসব, কিন্তু তোমার বোন কোথায়? - আমার কোনো বোন নেই।
- মাহদি? - হ্যাঁ, ওমর।
৬ বছরের একটা মেয়ে এখনো গাড়ির ভেতর লুকিয়ে আছে।
৬ বছরের মেয়ে গাড়িতে? আর বাকিরা?
বাকিদের কথা জানি না।
ও বলছে ও একা। ও আমার সাথে লাইনে আছে।
- কে লাইনে আছে? - মেয়েটা।
ও কি হামাদা পরিবারের কেউ?
জিজ্ঞেস কর ওকে।
হানুদ? তোমার পুরো নাম কি?
হিন্দ রজব হামাদা।
হিন্দ রজব হামাদা?
ঠিক আছে।
রানা।
সিটের নিচে লুকিয়ে পড়ো। কেউ যেন তোমাকে দেখতে না পায়।
ওর সাথে লাইনে থাকো।
ঠিক আছে?
হ্যাঁ।
তোমার বাবা মা কোথায়?
ওরা এখানে নেই।
একটু ধরো, ঠিক আছে? আমি এখনই তোমাকে কল ব্যাক করছি।
না। আমাকে নিয়ে যাও।
ওরা গুলি করছে।
কাজে অগ্রগতি হলো?
আমাদের কোন রেস্কিউয়ার ফ্রি আছে, সেটা জানা দরকার।
ওর হাতে একদম সময় নেই। প্লিজ, ওদের তাড়াতাড়ি কল ব্যাক করেন।
এখন কল ব্যাক করে কোনো লাভ নেই।
ওরা সব ইনফরমেশন কালেক্ট করে আমাকে জানাবে।
হানুদ?
ফোন কেটো না মা, আমি এখনই আসছি।
আচ্ছা।
উত্তরে আমাদের আর মাত্র একটাই টিম বাকি আছে।
ওদের ডাইরেক্ট কল দাও।
বাচ্চাটার সাথে কথা বলো, আমাকে আমার কাজ করতে দাও।
জাইনোকে সরাসরি কল করেন।
গাজায় রেস্কিউয়ারদের দায়িত্বে আছে ইব্রাহিম।
আমরা কল করব কি না, সেটা ও ঠিক করবে।
ওরা মেয়েটাকে গুলি করছে।
ওরা ওকেও মেরে ফেলবে, ঠিক আগের মেয়েটার মতো।
রানাকে বলো এসে ওমরকে নিয়ে যেতে।
মাহদি।
ওরা মেয়েটাকে গুলি করছে।
এই যে উনি।
হ্যালো, ইব্রাহিম?
বলো।
এক মিনিট।
আমি লিখে নিচ্ছি। একটু ধরো।
রেস্কিউয়ার... ইউসুফ জাইনো।
ইউসুফ জাইনো, আমার দোস্ত।
ড্রাইভার।
মাধুন, আর কে?
আহমেদ মাধুন।
অ্যাম্বুলেন্সের ধরণ।
সাভানা।
[নাম্বার টাইপ করছে]...
- ঠিক আছে। - জাইনোকে কল করেন।
ঠিক আছে, ধন্যবাদ। আমি কো অর্ডিনেশন শুরু করছি।
কো অর্ডিনেশন?
ওর হাতে তো সময় নেই!
অন্য কোনো উপায় আছে কি না দেখার জন্য আমি জাইনোকে কল করছি।
আর কোনো উপায় নেই।
তুমি জাইনোকে কেন কল করবে?
তুমি কেন ওর সাথে কথা বলবে? তুমি কি ওর সুপারভাইজার?
না, কিন্তু আমি মেয়েটাকে বাঁচাতে চাই!
মেয়েটাকে বাঁচানো তোমার কাজ না। ওটা আমার কাজ।
তোমার কাজ হলো মেয়েটার সাথে কথোপকথন চালিয়ে যাওয়া,
ততক্ষণ আমরা ওকে বাঁচানোর ব্যবস্থা করছি।
আর এখন থেকে, নিজের রেড ক্রিসেন্ট জ্যাকেটটা গায়ে রাখবে!
এখানে হচ্ছেটা কী?
আমি কো অর্ডিনেশন শুরু করার চেষ্টা করছি,
কিন্তু ওমর তো শান্তই হচ্ছে না।
কো অর্ডিনেশন?
আশা করি এবার অন্তত নয় ঘণ্টা সময় লাগবে না।
এসো, ওমর।
আশা তো তাই করি।
হিন্দ?
কে?
আমার নাম রানা। আর তুমি হানুদ, তাই না?
হ্যাঁ।
জাইনো ফোন ধরছে না।
ওমর, তোমাকে বলেছি, জাইনোকে কল করা আমার কাজ।
আমি শুধু বলছি ওর ফোনে নেটওয়ার্ক নেই।
আর্মিরা গাজার সব ফোন লাইন জ্যাম করে রেখেছে।
এইতো জাইনো।
হ্যালো, জাইনো?
কী খবর দোস্ত?
কোথায় তুই? ব্যাপ্টিস্ট হসপিটালে?
ফোনটা আমাকে দে, ওমর।
তুই কি ব্যাপ্টিস্ট হসপিটালে?
কো অর্ডিনেশন প্রধানের সাথে কথা বলিয়ে দিচ্ছি,
চিফ নেগোশিয়েটর, আমাদের শহীদ, আমাদের হিরো,
মাহদি আল জামাল। নে কথা বল।
হ্যালো, জাইনো। সব ঠিক আছে?
তুই কি মাধুনকে নিয়ে ব্যাপ্টিস্ট হসপিটালে আছিস?
সেন্ট পোরফিরিয়াস চার্চে না?
আচ্ছা।
তুই মিশন থেকে ৮ মিনিটের দূরত্বে আছিস।
প্লিজ জাইনো, আমার কথাগুলো মন দিয়ে শোন।
ঠিক আছে?
হ্যাঁ বন্ধু, বল।
তোর জন্য একটা অসম্ভব মিশন আছে আমাদের হাতে।
হ্যালো, ইব্রাহিম,
আমি কো অর্ডিনেশন শুরু করে দিয়েছি।
চিন্তা কোরো না, উত্তরে আমাদের শেষ টিমটাকে আমি এভাবে মৃত্যুর মুখে ঠেলে দেব না।
মিশনে পাঠানোর আগেই,
আমি ওদের জন্য একটা নিরাপদ রুটের ব্যবস্থা করছি।
হ্যালো, হিন্দ।
আমরা হিন্দের সাথে ৮ মিনিট ধরে কথা বলছি।
এতক্ষণে তো অ্যাম্বুলেন্সটা ওকে তুলেও নিতে পারত।
হিন্দ?
আমার মা মণি, হানুদ।
আম্মু?
শোনো কলিজা, যতক্ষণ কেউ তোমাকে নিতে না আসছে, আমি তোমার সাথে আছি।
- ঠিক আছে? - ঠিক আছে।
তুমি এখন কোথায় লুকিয়ে আছ? নিরাপদ কোনো জায়গা খুঁজে পেয়েছ?
আমি গাড়ির ভেতরে।
তুমি গাড়ির ভেতরেই তো?
হ্যাঁ।
তোমার আশেপাশে কি কেউ আছে? কেউ কি তোমাকে দেখতে পাচ্ছে বা কথা বলতে পারছে?
না।
আচ্ছা, আমার মা।
তুমি কার সাথে ছিলে?
আমার পুরো পরিবারের সাথে।
তোমার পরিবারের কে? তারা কয়জন ছিল?
ওদের নাম কি তুমি জানো? আমাকে নামগুলো বলতে পারবে?
না।
আম্মু আব্বু কি তোমার সাথে ছিল?
না।
আর্মি তোমাদের গুলি করেছিল, তাই না মা?
হানুদ, মা মণি আমার?
নিয়ে যাও আমাকে!
ঠিক আছে সোনা, শান্ত হও। আমার কথা শোনো।
আমি চাই...
আমি তোমাকে কয়েকটা প্রশ্ন করতে চাই। ঠিক আছে?
- হানুদ? - হ্যাঁ।
আচ্ছা, শোনো আমাকে।
যখন গুলি করা হলো,
তখন তোমার সাথে কে কে ছিল?
- তোমার বাবা... - আমার পুরো পরিবার।
তোমার মা আর বাবা কি গাড়ির ভেতরে তোমার সাথে ছিল?
নাকি গাড়ির বাইরে ছিল?
না।
আমার আম্মু মরে নাই।
তোমার ভাইবোন কয়জন?
আমার খালি একটাই ভাই আছে।
ওর বয়স কত?
তিন বছর।
আমার ভাই আম্মুর সাথে বাসায় আছে।
- ভাইয়ের নাম কী? - ইয়াদ।
- জিয়াদ? - হ্যাঁ।
আর তোমার বোনের নাম?
আমার কোনো বোন নেই।
গাড়িতে তোমার সাথে কে ছিল?
কেউ না।
- তুমি কি একা? - হ্যাঁ।
সাথে কেউ নেই? তুমি কি এখন গাড়িতে একদম একা?
হ্যাঁ।
আমি এখানে পরিবার ছাড়া, আম্মু নেই,
আব্বু নেই,
ভাইও নেই।
এখানে শুধু আমরা আর সারা।
সারা? সারা কোথায়?
সারা আমার পাশেই।
সারা কি এখন তোমার সাথে?
সারা..
হ্যাঁ।
হানুদ, কলিজা আমার,
এই সারা কি সেই মেয়ে, যে তোমার চাচ্চুর সাথে কথা বলেছিল? তাই না?
- যে একটু আগে কথা বলছিল? - না।
সারা কি কথা বলতে পারে?
হ্যাঁ।
সারা কি ব্যথা পেয়েছে? ওর গায়ে কি রক্ত লেগে আছে?
হ্যাঁ, ওর গায়ে রক্ত লেগে আছে।
ও কি তোমার পাশে, নাকি সামনের সিটে?
কী?
সারা কি তোমার পাশেই আছে?
হ্যাঁ।
সারা কি কথা বলতে পারে? ওর সাথে কথা বলো।
কিন্তু সারা তো ঘুমাচ্ছে।
সারা ঘুমাচ্ছে?
হ্যাঁ।
আমাকে কেউ কল দিচ্ছে।
হানুদ?
ওর চাচা। আমাকে কল দিচ্ছে।
মাহদি।
কোনো উন্নতি হলো কি না জানতে চাইস না।
কোনো উত্তর পেলেই আমি সাথে সাথে তোকে জানাব।
হ্যালো।
তোমার অফিসে ফেরত যাও।
আমি দুই মাস ধরে বাড়ি যাইনি, বাচ্চাদের মুখ দেখি না।
আর তুমি ২৪ ঘণ্টাও এটা সহ্য করতে পারছ না?
আমরা অ্যাম্বুলেন্স পাঠাচ্ছি।
হ্যাঁ, আমরা অ্যাম্বুলেন্স পাঠাচ্ছি।
একটা কথা জিজ্ঞেস করার ছিল: সারা কে?
ওর কোনো ছবি কি আপনাদের কাছে আছে?
ঠিক আছে।
আমি যোগাযোগ রাখব।
ধন্যবাদ।
কী বলল?
আমার আগে পরিবারের কেউ একজন লায়ান আর হিন্দের সাথে ফোনে কথা বলেছিল।
- শুধু লায়ান আর হিন্দ বেঁচে ছিল। - লায়ান কে?
সবার প্রথমে যে মেয়েটার সাথে কথা বললাম। হিন্দের কাজিন ও।
গাড়িতে ওর ফুপু, ফুপা আর চারজন কাজিন আছে।
আমি একা।
তুমি...
তার মানে শুধু তুমি জেগে আছ? আর কেউ নড়াচড়া করছে না, গায়ে রক্ত?
হ্যাঁ, ওদের গায়ে রক্ত।
প্লিজ, আমাকে ফেলে যেও না।
আমি যদি ভুল না বুঝে থাকি, গাড়িতে তোমার ফুপা, ফুপু,
ওদের চারটা বাচ্চা আছে, আর ওরা ঘুমাচ্ছে।
মানে ওরা তোমার সাথেই আছে?
হ্যাঁ।
তাহলে ওদের ঘুমাতে দাও।
বাসায় যখন অন্যরা ঘুমায়, তখন তো শব্দ করতে নেই, তাই না?
ওদের কিছুক্ষণ বিশ্রাম নিতে দাও।
জার্নিতে ওরা নিশ্চয়ই টায়ার্ড হয়ে গেছে।
ছয়টা লাশের সাথে মেয়েটা ভেতরে আটকে আছে। রেড ক্রসে কল দেন।
মাহদি, ও ভাবছে ওরা ঘুমাচ্ছে।
ওদের গুলি লেগেছে, এটাও সত্যি যে ওদের রক্ত পড়ছে।
কিন্তু এখন, ওদের ঘুমানো দরকার।
তুমি তো বলতেই পারো ওরা ঘুমাচ্ছে, তাই না?
আমি বললাম ওরা মারা গেছে!
ওরা সব মারা গেছে।
কী বললে মা?
ওরা মারা গেছে।
হ্যাঁ।
ওরা সবাই মারা গেছে।
এখানে শুধু মরা মানুষের শরীর।
আমার পুরো পরিবার।
সবাই মারা গেছে!
রেস্কিউ টিম পাঠান! সমস্যাটা কী আপনার?
মেয়েটাকে বাঁচাতে ওদের মাত্র ৮ মিনিট লাগবে!
কো অর্ডিনেশন ছাড়া ওই ৮ মিনিটে ওরাও জান হারাবে, ওমর।
মাহদি, ওরা দক্ষ লোক, ওরা অনেক মানুষের জীবন বাঁচিয়েছে।
প্লিজ ওদের কল দেন, এটা তো ওদের প্রথম রেস্কিউ না।
ওমর, তুই আজ আমাকে মেরে ফেলবি।
এই মানুষগুলোকে দেখছিস?
ভালো করে তাকিয়ে দেখ।
এর দুইটা বাচ্চা ছিল।
এর ছিল চারটা।
তিন মেয়ে আর এক ছেলে।
ওর সবেমাত্র এনগেজমেন্ট হয়েছিল।
আমি ওদের খুব ভালো করে চিনতাম।
ওদের পরিবার ছিল, বাচ্চা ছিল, গল্প ছিল, স্বপ্ন আর বেঁচে থাকার ইচ্ছা ছিল।
ঠিক তোর আর আমার মতো।
বোমায় সব শেষ। আমরা ওদের সবাইকে হারিয়েছি।
ওরা আমাদের সেরা উদ্ধারকর্মী ছিল।
আমি নিজের কাছে কসম খেয়েছিলাম, আমি কাজ ছেড়ে দেব,
যদি এই দেয়ালে আর একটাও ছবি ঝোলাতে হয়।
আমাদের একটা নিরাপদ রুট নিশ্চিত করতে হবে,
আর্মির পারমিশনসহ, যাতে ওরা রেস্কিউটা করতে পারে।
আপনি ওই আর্মির সাথে কীভাবে কো অর্ডিনেট করবেন যারা ওদের সবাইকে মারছে?
তুই কি আমার সাথে ইয়ার্কি মারছিস?
মজা করছিস?
কখনোই সরাসরি আর্মির সাথে কো অর্ডিনেট করা যায় না।
আমাদের রেড ক্রস বা ওয়েস্ট ব্যাংকের স্বাস্থ্য মন্ত্রণালয়ের মাধ্যমে যেতে হয়।
ওরা তোমাদের কীভাবে মারল?
ওরা আমাদের গুলি করেছে।
কোনো বাড়ি থেকে গুলি করেছে? নাকি ওরা পায়ে হেঁটে এসেছিল?
নাকি আকাশ থেকে বিমান দিয়ে?
না, ট্যাঙ্ক থেকে।
ওরা ট্যাঙ্ক থেকে গুলি চালিয়েছে?
হ্যাঁ।
তোমার কী ভালো লাগে?
স্কুলে তুমি কেমন ছাত্রী ছিলে?
আমি তো স্কুলেই পড়ি।
- গাড়িতে কি পানি আছে? - না।
- কোনো খাবার? - না।
কিচ্ছু নেই।
ওর সাথে অন্য কোনো বিষয়ে কথা বলো।
তুমি কোন ক্লাসে পড়ো?
আমি বাটারফ্লাই ক্লাসে পড়ি।
- কী? - বাটারফ্লাই ক্লাস।
তুমি কি প্রি স্কুলে পড়ো?
শুনতে পাচ্ছি না।
- বললাম, তুমি কি প্রি স্কুলে পড়ো? - হ্যাঁ।
তোমার স্কুলের নাম কী?
হ্যাপি চাইল্ডহুড।
- হ্যাপি চাইল্ডহুড? - হ্যাঁ।
তুমি কি ক্লাসের খুব ভালো ছাত্রী?
তোমার কী রং পছন্দ?
আমার কিচ্ছু ভালো লাগে না।
কোন রংটা?
আমার কিচ্ছু ভালো লাগে না!
তুমি কী রঙের জামা পরে আছ? - কথা শুনতে পাচ্ছি না।
শুনতে পাচ্ছি। কথা বলো।
আমি কথা বলছি। ও আমার সাথে কথা বলতে বেশি স্বাচ্ছন্দ্য বোধ করছে।
দাঁড়াও, হানুদ।
আমি একদম একা।
আমি জানি মা তুমি একা।
কিন্তু আল্লাহ আমাদের সাথে আছেন।
আমার সাথে থাকো।
আমি আছি তোমার সাথে।
আমি আছি সোনা তোমার সাথে।
যতক্ষণ কেউ তোমাকে নিতে না আসছে, আমি তোমাকে একা ছাড়ব না।
কী?
ওরা আসলে কি তুমি ফোন কেটে দেবে?
না, আমি থাকব তোমার সাথে।
আমি আছি।
যদি আর্মির কেউ আসে, ফোন কেটো না, লাইনেই থেকো।
আমি আছি তোমার সাথে।
হানুদ, মা মণি?
চলো গল্প করি,
কিন্তু আমি তোমাকে জানালা দিয়ে একটু বাইরে তাকাতে বলব।
যদি তুমি পারো।
আর যদি তুমি চাও কিছু দেখবে না, লুকিয়ে থাকবে, তাহলে তাই করো।
জানালা দিয়ে কি দেখা যাচ্ছে বাইরে কী হচ্ছে?
কী বললে মা?
ওরা আমাকে গুলি করছে!
ওরা মেয়েটাকে গুলি করছে।
বলো আমাকে, তোমার কী পছন্দ?
প্লিজ, আমাকে নিয়ে যাও!
ভয় লাগছে।
আমার সাথে বলো: হে আল্লাহ...
আমাদের রক্ষা করো...
তুমি কি চাও আমরা কুরআন পড়ি?
আচ্ছা।
চলো দোয়া পড়ি, ঠিক আছে?
হ্যাঁ।
বিসমিল্লাহির রাহমানির রাহিম। (পরম করুণাময় অসীম দয়ালু আল্লাহর নামে শুরু করছি)
আলহামদুলিল্লাহি রাব্বিল আলামিন। (সমস্ত প্রশংসা আল্লাহর, যিনি এই বিশ্বজগতের মালিক)
আর-রাহমানির রাহিম। (তিনি পরম করুণাময়, অসীম দয়ালু)
মালিকি ইয়াওমিদ্দিন। (বিচার দিনের মালিক)
ইয়্যাকানা'বুদু ওয়া ইয়্যাকানাস্তাইন। (আমরা শুধু তোমারই ইবাদত করি এবং শুধু তোমার কাছেই সাহায্য চাই)
ইহদিনাস সিরাতাল মুস্তাকিম। (আমাদের সরল সঠিক পথ দেখাও)
সিরাতাল্লাজিনা আন’আমতা আলাইহিম। (সেসব মানুষের পথ, যাদের তুমি পুরস্কৃত করেছ)
গাইরিল মাগদুবি আলাইহিম, (তাদের পথ নয়, যারা অভিশপ্ত)
ওয়ালাদ-দাল্লিন। (এবং যারা পথভ্রষ্ট হয়েছে)
আমিন।
সাদাকাল্লাহুল আজিম। (মহান আল্লাহ সত্য বলেছেন)
মাশাআল্লাহ, তুমি খুব সুন্দর তিলাওয়াত করো।
প্লিজ, আমাকে নিয়ে যাও।
কেঁদো না মা, আরো দোয়া পড়বে?
ট্যাঙ্কটা আমার একদম কাছে।
একদম পাশে।
ট্যাঙ্কটা কি তোমার পাশেই?
ওটা কি নড়ছে নাকি থেমে আছে? ভেতর থেকে কেউ কি বের হয়েছে?
না, ওটা সামনের দিকে আসছে।
- ওটা নড়ছে? - হ্যাঁ।
কোন দিক দিয়ে আসছে? পাশ থেকে, পেছন থেকে, নাকি সামনে থেকে?
সামন থেকে।
ওটা কি গাড়ির সামন দিয়ে আসছে?
হ্যাঁ।
- ওটা কি কাছে? - খুব, খুব কাছে।
- ওটা কি তোমার দিকে আসছে? - ট্যাঙ্কগুলো চলে এসেছে!
প্লিজ, এসো।
ট্যাঙ্কগুলো আসছে!
লাইনটা ক্লিয়ার না, আমি কল ব্যাক করছি।
ট্যাঙ্কগুলো আসছে!
খুব, খুব কাছে।
- ওটা কি তোমার দিকে আসছে? - ট্যাঙ্কগুলো চলে এসেছে!
প্লিজ, এসো।
ট্যাঙ্কগুলো আসছে!
- ওটা কি তোমার দিকে আসছে? - ট্যাঙ্কগুলো চলে এসেছে!
প্লিজ, এসো।
ট্যাঙ্কগুলো আসছে!
কী হলো?
আমি কল ব্যাক করার চেষ্টা করছি।
আমরা এক ঘণ্টা ধরে ওর সাথে ফোনে কথা বলছি।
ওকে বাঁচাতে আমাদের মাত্র ৮ মিনিট লাগত।
শুনুন।
মোহাম্মদ হামাদা নামের এক লোক বারবার ফোন করছে।
সে কো অর্ডিনেশন প্রধানের সাথে কথা বলতে চায়। দুই নম্বর লাইনে।
ওর চাচা। কথা বলেন উনার সাথে।
এখানে ধূমপান করা নিষেধ।
আমি জানি প্রসেসটা অনেক লম্বা।
কারণ আমাদের অ্যাম্বুলেন্স...
মেয়েটার থেকে মাত্র ৮ মিনিটের দূরত্বে আছে।
কিন্তু ওটা পাঠানোর জন্য, আমাদের রেড ক্রসে কল করতে হবে।
জেনেভাতে না। জেরুজালেমে ওদের অফিস আছে।
তারপর, ওরা কোগ্যাট এ (COGAT) কল করবে। [যেহেতু ইসরাইলী মিলিটারি রুট তাই ওদের পার্মিশন লাগবে]
কোগ্যাট (COGAT)?
এটা ইসরায়েলি প্রতিরক্ষা মন্ত্রণালয়ের একটা ইউনিট যারা অধিকৃত এলাকার
কার্যক্রম সমন্বয় করে।
না, এরা মাঠপর্যায়ের কোনো সেনা সদস্য না।
এরা আরেকটা মধ্যস্থতাকারী মাধ্যম।
ওরা আমাদের একটা নিরাপদ রুট পাঠায়
যাতে আমাদের অ্যাম্বুলেন্স টার্গেট না হয়ে চলাচল করতে পারে।
কিন্তু ওরা সরাসরি আমাদের রুট পাঠায় না।
এটা প্রথমে কোগ্যাট হয়ে রেড ক্রসের কাছে যায়।
রেড ক্রস আমাদের রুটটা পাঠায়।
কিন্তু রুট পাওয়া মানেই গ্রিন সিগন্যাল পাওয়া না।
অ্যাম্বুলেন্স ছাড়ার গ্রিন সিগন্যাল পাওয়া হলো শুরু থেকে শেষ পর্যন্ত সম্পূর্ণ ভিন্ন আরেকটা ধাপ।
আমাকে এই নিয়ম অক্ষরে অক্ষরে পালন করতে হবে,
কারণ তা না করলে, ওরা আমাদের অ্যাম্বুলেন্সে গুলি করবে,
আর বলবে দোষ আমাদেরই ছিল।
আমি জানি।
আমি জানি, দুনিয়ার অন্য সব জায়গায় খবর পাওয়ার সাথে সাথে অ্যাম্বুলেন্স পাঠানো হয়।
একমাত্র উপায় হলো এক বিল্ডিং থেকে আরেক বিল্ডিংয়ে লাফিয়ে যাওয়া।
দেয়াল ঘেঁষে ঘেঁষে যাবি।
হ্যাঁ, স্পাইডারম্যানের মতো।
৪০ মিনিটের পথ, সর্বোচ্চ এক ঘণ্টা। তুই পারবি, মাধুন।
মাধুন, আমি না বলা পর্যন্ত তুই এক পা ও নড়বি না!
- কি করছেন? - আর তুই?
কি করছেন?
এই ছেলেগুলো অনেক মানুষের জীবন বাঁচাতে পারে। আপনি এমন করছিস কেন?
এটাই সঠিক কাজ।
কী আবোল তাবোল বকছেন?
ওরা মেয়েটাকে বাঁচাবে, ওরা সত্যিকারের হিরো। আপনার মতো না,
যে নিজের ডেস্কের পেছনে লুকিয়ে থাকা একটা কাপুরুষ!
আমি কাপুরুষ?
জাহান্নামে যাক তোর গ্রিন লাইট! জাহান্নামে যাক তোর কো অর্ডিনেশন!
প্রতি সেকেন্ডে মানুষ মরছে!
- প্রতিটা সেকেন্ডে! - তুই কি চাস ওরাও মরুক?
তোর মতো মানুষদের জন্যই আজ আমরা পরাধীন!
না, না।
ও মারা যায় নাই।
নিসরিন, প্লিজ আয়।
লম্বা করে শ্বাস নে।
আমি ওকে বাঁচাতে পারলাম না।
আমি বুঝতে পারছি।
একটু পানি খা।
খা।
জোরে শ্বাস নে।
আমার দিকে তাকা।
তুই তোর সর্বোচ্চ চেষ্টা করেছিস।
লম্বা শ্বাস নে।
তুই তোর সাধ্যমতো সব করেছিস।
চল বাইরে যাই, একটু দম নিয়ে আসি।
আয়, ওঠ।
- সিগারেট খাবি? - এখানে খাওয়া নিষেধ।
হ্যালো।
এক মহিলার ফোন এসেছিল, উনার প্রসব বেদনা উঠেছিল।
ঘেরাও অবস্থায় একা ছিল,
সাথে শুধু ওর ১০ বছরের ছোট বোন।
আমরা একজন ডাক্তারকে লাইনে নিলাম, উনি ফোনেই আমাদের সাহায্য করলেন।
উনি ছোট বোনটাকে গাইড করছিলেন, ওর কী কী করতে হবে।
ধাপে ধাপে।
আমি ফোনেই ছিলাম।
পাঁচ ঘণ্টা সময় লেগেছিল।
বাচ্চাটা জন্ম নিল।
বাচ্চাটার কান্নার আওয়াজ শোনাটা ছিল জাদুকরী।
নিজেকে খুব কাজের মনে হচ্ছিল।
ফিলিংসটা বলে বোঝাতে পারব না।
আমি মেকআপ করলাম। একদম ফুল মেকআপ!
জানি না আমার কী হয়েছিল।
ওর মায়ের নম্বরটা কি আমাকে পাঠাতে পারবেন?
হ্যালো।
আপনি কি হিন্দের মা?
আমি রেড ক্রিসেন্ট থেকে বলছি।
একটা প্রশ্ন করতে পারি?
প্লিজ আমার কথা শুনুন, চিৎকার করবেন না।
আমার শুধু একটা প্রশ্ন আছে।
হিন্দের সাথে আপনার শেষ কখন কথা হয়েছে?
আমাকে কল করার আগে?
ঠিক আছে!
বাচ্চাটা বেঁচে আছে! আমার সাথে আসো।
ও বেঁচে আছে!
হানুদ!
ফোন কেটো না। লাইনে থাকো।
এই নাও, ধরো।
ও কি 'সরি' বলল?
একটু পরেই তো অন্ধকার হয়ে যাবে।
কী?
একটু পরেই অন্ধকার হয়ে যাবে, আমার ভয় লাগছে।
একটু জোরে বলবে মা?
ফোনটা আমাকে দে, মাহদি।
ও বলছে 'সরি'! একদম চুপ কর তুই!
আমি এসব মানব না!
ওমর।
কী হচ্ছে?
রেড ক্রস আর কো অর্ডিনেট করতে চাইছে না।
তো কী হয়েছে? এটা কোনো ব্যাপার না।
আমাদের স্বাস্থ্য মন্ত্রণালয়ে কল দে। তোর হাতে এখনো অপশন আছে।
হ্যালো, ডাক্তার।
মাহদি বলছি, রেড ক্রিসেন্ট থেকে।
আমি কি আপনাকে অনুরোধ করতে পারি...
আর্মির সাথে কো অর্ডিনেট করে একটা অ্যাম্বুলেন্স পাঠানোর জন্য?
ছোট্ট মেয়েটা তার পরিবারের লাশ নিয়ে গাড়ির ভেতর আটকে আছে।
চারপাশে সব ট্যাঙ্ক আর বোমাবর্ষণ হচ্ছে।
জায়গাটা ঘেরাও করা। আমাদের কো অর্ডিনেশন লাগবে।
ধন্যবাদ, ডাক্তার।
আমি আপনার উত্তরের অপেক্ষায় রইলাম।
আমি আপনাকে ডিটেইলস পাঠিয়ে দিচ্ছি। আমাদের উদ্ধারকর্মীরা তৈরি আছে।
কী হচ্ছে?
আবার শুরু হলো।
- কী? - আবার সেই শুরু থেকে শুরু।
শুনতে পাচ্ছ?
হ্যাঁ, মা মণি।
ওরা আমাকে গুলি করছে।
আমি শুনতে পাচ্ছি ওরা গুলি করছে।
আমাকে নিয়ে যাও।
- প্লিজ, এসো! - সোনা আমার...
আমি একদম একা!
বিশ্বাস করো,
আমি যদি আসতে পারতাম...
তোমার বরকে বলো তোমাকে এখানে নিয়ে আসতে।
আমার বরকে বলব আমাকে তোমার কাছে নিয়ে যেতে?
হ্যাঁ।
আমার বর তো কাজে আছে।
ও আমাকে নিয়ে যেতে পারবে না।
ওকে কল করো।
তুমি চাও আমি ওকে কল করি?
হ্যাঁ।
ঠিক আছে, আমি ওকে কল করছি।
এখনো কিছু হলো না?
আমরা স্বাস্থ্য মন্ত্রণালয়ের সাথে কথা বলছি।
- তারপর? - আমরা অপেক্ষায় আছি।
আমার বর অনেক দূরে থাকে।
আমরা এখনই আসতে পারব না।
আমরা অনেক দূরে থাকি।
কয়টা বাজে? - কী?
কয়টা বাজে? অন্ধকারে আমার ভয় করে।
তুমি তো বললে অন্ধকার হয়ে আসছে, তাই না?
কিন্তু এখনো একটু আলো আছে।
আমাদের হাতে এখনো কিছুটা সময় আছে।
আমি এর মধ্যে অনেকের সাথে যোগাযোগ করেছি। আমি এমনকি অ্যাম্বাসেডরের সাথেও কথা বলেছি।
আমার আপনার সাহায্য দরকার।
আমার প্রভাবশালী কারো কন্টাক্ট দরকার।
আমি জানি অফিস বন্ধ হয়ে গেছে। আমার একটা পার্সোনাল কন্টাক্ট লাগবে।
আমি বুঝতে পারছি ম্যাম, আমি কসম করে বলছি, কিন্তু...
আমি সত্যিই বুঝতে পারছি।
ঠিক আছে, ম্যাম। আমার কলিগ ওকে শান্ত করার চেষ্টা করছে।
হিন্দের মা। কথা বল উনার সাথে, আমি আর পারছি না।
আপনার ছেলে কি আপনার পাশেই আছে?
শোকর আলহামদুলিল্লাহ!
আমরা আশা করছি হিন্দকে আপনার কাছে ফিরিয়ে দিতে পারব।
দোয়া করি আপনারা আবার এক হতে পারেন।
প্লিজ, আমার ভয় লাগছে। প্লিজ এসো।
অন্ধকার হয়ে যাচ্ছে। এসো!
শান্ত হও।
তুমি ওকে টেনশনে ফেলে দিচ্ছ।
আমাকে নিয়ে যাও!
আমরা আসব সোনা, কিন্তু আমি আসতে পারব না।
এসো!
আমি যদি আসতে পারতাম... আমার হাতে সেই ক্ষমতা নেই।
কিন্তু আমি তো বললাম,
আমরা কো অর্ডিনেট করার চেষ্টা করছি। আশা করি কাজ হয়ে যাবে।
কী?
কো অর্ডিনেশন মানে কী?
ওকে বুঝিয়ে বলো এটা একটা পরিবার।
এইখানে, রেড ক্রিসেন্টে,
আমি, আমার ভাইবোনেরা, আমাদের একজন বাবা আছেন, ঠিক আছে?
আর ট্যাঙ্কের ভেতরের ওই সৈন্যদেরও
একজন বাবা আছেন। বুঝলে?
আমাদের বাবাকে ওদের বাবার সাথে কথা বলতে হবে,
যাতে আমরা আমাদের ভাইকে তোমাকে বাঁচাতে পাঠাতে পারি
আর তার ছেলেরা যেন আমাদের ভাইকে গুলি না করে।
কিন্তু ওরা তো এখন গুলি করছে।
হ্যাঁ, আমি শুনতে পাচ্ছি ওরা গুলি করছে।
কাউকে ফোন করে বলো আমাকে নিয়ে যেতে।
আমার চাচাকে কল করো... কল করো ওদের..
আর ওদের বলো আমাকে এসে নিয়ে যেতে।
কাকে?
লায়লাকে রেকর্ডিংগুলো নিতে হবে।
আমরা এগুলো সোশ্যাল মিডিয়ায় পোস্ট করব,
আর সাংবাদিকদের কাছে পাঠিয়ে দেব।
হ্যাঁ।
আসো, একটু দম নিয়ে নাও।
লায়লা, জলদি করো, আমাকে কল ব্যাক করতে হবে।
আমি কি আরেকটা হেডসেট পেতে পারি?
- হেডসেট তো ঠিকই আছে। - না, এটা ঠিক নেই।
কারণ মেয়েটা ফোন থেকে দূরে আছে।
আমি ওর সাথে কথা বলতে চাই। নিসরিন, আমাকে কথা বলতে দাও।
- আমাকে কথা বলতে দাও! - তুমি তো ইয়ারপিসটাই ভেঙে ফেলবে!
- দাও আমাকে! - রানা, শান্ত হও।
আমাকে একা থাকতে দাও, নিসরিন। প্লিজ!
তুমি তো বাচ্চাটাকে টেনশনে ফেলে দেবে।
- আসল কথা হলো ওকে বাঁচাতে হবে। - তোমাকে শান্ত হতে হবে।
আমার কী হলো তাতে কিচ্ছু যায় আসে না! আমি মরলেও সমস্যা নেই!
রানা, নিজেকে সামলাও।
তুমি চিৎকার করছ কেন? তোমার কী হয়েছে?
তোমার চোখ?
হানুদ, সোনা আমার।
আমার মা।
আমার সাথে কথা বলো মা, কিন্তু শান্ত হয়ে।
কারণ আমি তোমার কথা শুনতে পাচ্ছি না।
আর ফোন কেটো না। লাইনে থাকো।
ঠিক আছে।
- সোনা। - হ্যাঁ?
তোমাকে একটা প্রশ্ন করতে চাই।
তোমার চোখে কি ব্যথা লাগছে?
কী হয়েছে? তোমার গলার স্বর সব সময় পরিষ্কার শোনা যাচ্ছে না।
আমার সাথে ধীরে ধীরে কথা বলো, যেন আমি শুনতে পাই।
তোমার নাম শুনতে পাচ্ছি না। আমার নাম ওমর।
তুমিও কি এটা ইংরেজিতে পোস্ট করবে?
আমার নাম হানুদ।
ওরা গুলি করছে।
সিটের নিচে লুকিয়ে পড়ো।
না। আমাকে নিয়ে যাও।
ওরা আমাকে গুলি করছে।
আমার ভয় করছে!
ও বলছে ওর ভয় করছে।
আমি ব্যথা পেয়েছি!
কে ব্যথা পেয়েছে?
আমাকে নিয়ে যাও।
ও কি বলল ও ব্যথা পেয়েছে?
ব্যথা পেয়েছে?
ওর রক্ত পড়ছে! ও ব্যথা পেয়েছে, কিছু একটা করো!
পাবলিশ করো যে ও আহত আর ওর রক্তক্ষরণ হচ্ছে।
আইডিয়াটা ভালো।
আর ইংরেজিতে লিখতে ভুলো না।
"সে আহত।"
সত্যিই? সোশ্যাল মিডিয়া চেক করে দেখ।
ওদের দিকে তাকাও।
ভালো করে তাকাও।
রাস্তার পাশে বাচ্চাদের ছিন্নভিন্ন শরীর পড়ে আছে।
তুমি কি সত্যিই মনে করো একটা ভীতসন্ত্রস্ত বাচ্চা মেয়ের কণ্ঠস্বর
ওদের মনে কোনো দয়া জাগাবে?
ওর একটা অ্যাম্বুলেন্স দরকার।
রেস্কিউ টিম দরকার!
ওমর, আমি তোর পায়ে পড়ি। আমরা সবাই এখন খুব টেনশনে আছি।
হিন্দ, সোনা?
তুমি কি ব্যথা পেয়েছ?
স্পিকারে দাও।
ডাক্তার?
তুমি কি ডাক্তার দেখাতে চাও?
ডাক্তারকে আসতে হবে।
আমার কলিজা, আমি ডাক্তারের সাথে কথা বলেছি। উনি এসে তোমাকে নিয়ে যাবেন।
তুমি যেখানে আছ ওখানেই থাকো, ঠিক আছে?
- ও ব্যথা পেয়েছে। - ওর কথা শুনে তো মনে হচ্ছে না ও আহত।
নিশ্চয়ই ওর গায়ে রক্ত লেগে আছে, আশেপাশের লাশগুলো থেকে।
তুমি বাসার রাস্তা চেনো?
হ্যাঁ, আমি জানি আমাদের বাসা কোথায়।
কী?
কিন্তু আমাকে নিয়ে যাও।
নড়বে না মা। গাড়ির ভেতরেই থাকো।
- দম নিতে কষ্ট হচ্ছে। - কী বললে, সোনা?
আমি আটকে গেছি, বের হতে পারছি না। আমাকে নিয়ে যাও।
ওরা তোমার চারপাশে। তুমি যদি এখন বের হও, আল্লাহ মালুম কি হবে।
লাইন কেটে গেছে। ওঠ, ওমর।
ডাক্তার। কোনো খবর আছে?
এটা কি স্বাস্থ্য মন্ত্রণালয়?
হ্যাঁ, আমিই অ্যাম্বাসেডরকে ফোন করেছিলাম।
হ্যাঁ, আমি প্রোটোকল জানি। একবারে একজন মধ্যস্থতাকারী।
ওটা একটা ইনফরমাল কল ছিল।
ছোট্ট মেয়েটার রক্তক্ষরণ হচ্ছে আর আমরা...
আমরা আসলে বুঝতে পারছি না কী করব।
আমরা কি গ্রিন সিগন্যাল পেয়েছি?
দাও আমাকে।
ডাক্তার।
ডাক্তার, কো অর্ডিনেট করতে করতে তো পরিষ্কার বোঝা যাচ্ছে সারারাত লেগে যাবে।
আমার কাছে একটা ভালো আইডিয়া আছে।
আপনি কি আর্মিকে কল করে বলতে পারেন
যে একটা ছোট্ট বাচ্চা মেয়ে সাহায্য চাইছে?
ওদের শুধু ওকে ওখান থেকে বের করতে হবে,
আর নিজেদের প্রোপাগান্ডার জন্য কয়েকটা ছবি তুলতে হবে।
ওদের বলুন মেয়েটাকে বাঁচতে দিতে। ও বাড়ি ফেরার রাস্তা চেনে।
আমি যদি ইসরায়েলি সোলজার হতাম, আমি সেটাই করতাম।
আমরা কোথায় বাস করি সে সম্পর্কে তোমার কোনো ধারণা আছে?
তুমি কি সত্যি মনে করো ওরা ওকে দেখতে পায় নাই?
ওদের ট্যাঙ্কে ইনফ্রারেড সেন্সর লাগানো আছে।
লাল আলো যেটা তাপ শনাক্ত করে। লাশ থেকে তাপ বের হয় না।
ওদের ডিটেক্টরে মেয়েটা লাল হয়ে জ্বলজ্বল করবে।
ওরা সম্ভবত ওর কথা শুনতেও পাচ্ছে।
শব্দ চলে গেছে।
ওর কথা শুনতে পাচ্ছি না।
ও শ্বাস নিচ্ছে, ও তোমার কথা শুনতে পাচ্ছে।
ঠিক আছে।
জানো, আমি তোমাকে কল করার চেষ্টা করছিলাম।
ফোন দিয়ে, তুমি ঠিক আছ কি না জানার জন্য,
কিন্তু ওমর আঙ্কেল আমার আগেই কল করে দিয়েছে।
ওমর আঙ্কেল সবসময় আমার চেয়ে এক ধাপ এগিয়ে থাকে।
সবসময় কাজের ওপরই থাকে।
আমরা কি ওকে হারিয়ে ফেললাম?
তাহলে তো তোমার সুবিধাই হতো।
চুপ কর।
জানো, আমার যখন মেয়ে হবে, আমি ওর নাম রাখব হানুদ।
আমার কথা শুনতে পাচ্ছ?
ও শুনছে তোমার কথা।
হানুদ, তুমি কি মাইক মিউট করে দিয়েছ?
- কী চাও তুমি? - কী লুকাচ্ছ তুমি?
- ল্যাপটপটা খোলো। - না।
- তাহলে সরো। - আমি সরব না।
এটা তোমার জানার বিষয় না।
শুভ সন্ধ্যা, ডাক্তার।
আমি এইমাত্র পেলাম।
আপনাকে অসংখ্য ধন্যবাদ।
ল্যাপটপটা খোলো। সরো।
ওমর, অনেক হয়েছে।
- সরো! - না।
- তুমি সরবে এখন। - কোনো চান্স নাই।
- ল্যাপটপ খোলো। - না।
কী লুকাচ্ছ তুমি?
ল্যাপটপটা খোলো, প্লিজ।
অবশেষে!
- রেস্কিউয়ারদের কল করো। - না। মেয়েটা কথা বলছে না।
ও বেঁচে আছে।
ওর রক্তক্ষরণ হচ্ছিল, আর এখন ও চুপ হয়ে গেছে।
ও আমাদের কথা শুনতে পাচ্ছে।
আমরা কথা দিয়েই যাচ্ছি যে আমরা আসছি। ও আর আমাদের বিশ্বাস করছে না।
মেয়েটা এখনো শ্বাস নিচ্ছে আর বেঁচে আছে।
প্লিজ, ওদের সাথে কথা বলো!
ও বেঁচে থাকলেও, আমাদের গ্রিন লাইট লাগবে।
গ্রিন লাইট।
- দে ওটা। - আমার ফোন!
মাহদি, আমার ফোন দে!
হাত সরা!
আমার ফোন দে বলছি!
আমি কি তোমায় বলেছি যে রেড ক্রিসেন্টে আমার ভাইবোনেরা
কো অর্ডিনেট করছে?
আমি কসম করে বলছি, আমরা যা পারি করছি।
ওখানে পৌঁছানোর জন্য আমাদের কো অর্ডিনেট করতে হবে।
রানা।
আমাকে কথা বলতে দে।
একবার চেষ্টা করে দেখি। সব ঠিক হয়ে যাবে।
একটু বিশ্রাম নে তুই।
আমি জানি তোমার মন অনেক শক্ত।
একজন সাহসী যোদ্ধার মন
যে জীবনকে ভালোবাসে।
আমি তোমাকে একটা শ্বাস নিতে বলব।
একটা লম্বা শ্বাস।
কল্পনা করো...
ভাবো তো,
তুমি একটা ফুলের গন্ধ নিচ্ছ।
ফুলের গন্ধটা নাও,
বাতাসটা বুকের ভেতর আটকে রাখো।
এক মুহূর্তের জন্য আটকে রাখো।
একটুখানি ধরে রাখো।
তারপর মনে করো
তুমি ফুঁ দিয়ে একটা মোমবাতি নেভাচ্ছ।
আর আমরা পারব...
শ্বাস নাও, আর ছাড়ো।
শ্বাস নাও,
ছাড়ো।
লম্বা করে ছাড়ো।
গভীর একটা শ্বাস নাও।
আমরা ফুলের গন্ধ নিচ্ছি।
তারপর মোমবাতিটা ফুঁ দিয়ে নিভিয়ে দিচ্ছি।
চোখ বন্ধ করো।
আর সমুদ্রের কথা মনে করো।
সমুদ্রের ওপর রোদ ঝলমল করছে।
মনে করে দেখো,
তুমি কীভাবে সমুদ্রে সাঁতার কাটতে।
কীভাবে তুমি পানি আর বালিতে খেলা করতে।
সেই সব দৃশ্য।
সেগুলো মনে করো। আর ভাবো সেগুলো তোমার সামনেই আছে।
গাজার সমুদ্রটা কল্পনা করো।
গাজার বালি।
সৈকতটা কত নরম আর সুন্দর।
কত আরাম লাগে
যখন তুমি খালি পায়ে বালির ওপর দিয়ে হাঁটো।
রানা?
হ্যাঁ, মা মণি।
ওই তো ও!
হানুদ, সোনা আমার। শুনতে পাচ্ছি মা, বলো।
হ্যাঁ, হানুদ?
- তুমি কে? - আমি নিসরিন, মা।
আমি রানার বোন। আমি নিসরিন।
কী, হানুদ?
আমাকে বাঁচাও।
আমি তোমার সাথে লাইনে থাকব
যতক্ষণ না তুমি রেড ক্রিসেন্টের কাউকে তোমার পাশে দেখতে পাও।
আমরা তোমাকে বাঁচাবই, সোনা।
ঠিক আছে, মা?
হ্যালো, ডাক্তার।
মেয়েটা এখনো লাইনে আছে, ও আমাদের কাছে সাহায্য চাইছে।
গ্রিন সিগন্যালের কোনো খবর আছে?
আমি খুব খুশি যে শেষমেশ তোমার গলার আওয়াজ শুনতে পেলাম।
তো?
এখনো কোনো গ্রিন সিগন্যাল পাইনি।
ওরা কিসের জন্য অপেক্ষা করছে?
তুমি কী চাও আমি বলি? নিয়মকানুন তো আমি বানাই না।
আমি তোমাকে হাজারবার বলেছি। গ্রিন সিগন্যাল ছাড়া অ্যাম্বুলেন্স যাবে না।
মাহদি, হিন্দের মা ফোনে চিৎকার করছে।
তুমি কি কথা বলবে উনার সাথে?
আমাদের ওকে বাঁচাতে হবে। আমি পায়ে পড়ি তোমার।
ওকে বাঁচাতে আমাদের লাগত মাত্র ৮ মিনিট। আমরা ঘণ্টার পর ঘণ্টা ধরে শুধু কথাই বলে যাচ্ছি!
মাহদি, আমার ফোন দে।
- আমাকে একা থাকতে দে। - আমি ওদের সাথে কথা বলব।
মাহদি, আমার ফোন দে।
যতক্ষণ গ্রিন সিগন্যাল না পাচ্ছি আমি এখান থেকে বের হব না।
আমার ফোনটা দে, প্লিজ।
দিয়ে দে, মাহদি।
নে, খেল এটা নিয়ে।
দিয়ে দে, মাহদি।
জলদি আমাকে নিয়ে যাও।
আমরা খুব তাড়াতাড়ি আসছি।
বাঁচাও আমাকে।
অবশ্যই, আমার কলিজা।
হ্যাঁ, সোনা।
ঠিক যেমনটা আমি কথা দিয়েছিলাম।
আমি মরে যাচ্ছি।
আমার মা, তুমি ঠিক আছ।
তুমি বেঁচে আছ, তুমি শ্বাস নিচ্ছ আর তুমি আমার সাথে কথা বলছ।
আমি মরে যাচ্ছি!
আমরা গ্রিন সিগন্যাল পেয়েছি।
আমরা গ্রিন সিগন্যাল পেয়েছি!
মাহদি, আমরা গ্রিন সিগন্যাল পেয়েছি!
হিন্দ? হানুদ? - হ্যাঁ।
আমরা আসছি তোমাকে নিতে।
হ্যাঁ, জাইনো, আমি শুনছি।
ঠিক আছে।
যে রাস্তায় আছি সেটা হলো...
জামাল আবদেল নাসের রোড। তারপর বাঁয়ে যাবি।
ওরা রওনা দিয়েছে।
তোমরা চোখের পলকে পৌঁছে যাবে। তুই আর মাধুন ফাটিয়ে দিবি।
হ্যাঁ, ম্যাম। অ্যাম্বুলেন্স রওনা দিয়েছে।
আমি আপনাকে স্পিকারে দিচ্ছি। আপনার মেয়ে আপনার কথা শুনতে পাবে।
আপনি ওর সাথে কথা বলতে পারেন, ও শুনতে পাচ্ছে।
হানুদ? - হ্যাঁ।
আমি তোমাকে ভালোবাসি। আম্মু তোমাকে ভালোবাসে। আমরা সবাই তোমাকে ভালোবাসি, সোনা।
- তুমি ঠিক আছ তো? - হ্যাঁ।
সাবধানে থেকো।
হ্যাঁ।
ভয় পাবে না, একদম সিংহীর মতো সাহসী হবে।
- ঠিক আছে, মা? - হ্যাঁ।
ওরা আসছে, ভয় পেও না।
আমরা আসছি, একদম কাছে চলে এসেছি।
ওরা প্রায় চলে এসেছে, মা।
- ঠিক আছে? - হ্যাঁ।
লাইন কেটে গেল।
কী হচ্ছে?
মাহদি, ওরা থামল কেন?
ওরা তো নড়ছে না।
নেটওয়ার্ক নেই, কানেকশন বিচ্ছিন্ন হয়ে গেছে।
আবার কল দাও। জাইনো না ধরলে মাধুনকে ট্রাই করো।
মাধুনও ধরছে না। কোনো নেটওয়ার্ক নেই।
- হয়তো ও... - না।
জাইনো, তুই নড়ছিস না কেন?
একদম নড়বি না। আমার কলের অপেক্ষা কর। ঠিক আছে?
ঠিক আছে, কলের অপেক্ষা করছি।
- কী হয়েছে? - রাস্তা ব্লক করা।
বোমায় ধসে পড়া একটা বিল্ডিং রাস্তা আটকায় দিছে। ওরা নিশ্চয়ই রুট বদলাচ্ছে।
- ওরা খুব কাছে। - ম্যাপে তো আর আগের মতো দেখাচ্ছে না।
ম্যাপ আপডেট করা হয়নি। সবকিছু ধ্বংস হয়ে গেছে।
হানুদ, সোনা আমার?
গাড়িটা এখনই পৌঁছে যাবে, আর মাত্র ১০ মিনিট। রাস্তাটা আসলে একটু...
হ্যালো, ডাক্তার।
- হবে না। - চান্স কম, তাই...
অ্যাম্বুলেন্সটা আটকে আছে...
দাহচানে রোড আর আল-সিনা রোডের মোড়ে।
অথবা রাস্তার শেষ মাথায়।
আমাদের ছেলেরা... আমাদের রুটটা ঠিক করতে হবে।
আল্লাহ যেন তোমার প্রতি পাষাণ হৃদয়গুলো নরম করে দেন।
জি, ডাক্তার।
হানুদ?
আর্মির অ্যাপ্রুভাল ছাড়া ওরা নড়বে না।
ফোন কেটো না।
আমি আছি।
তুমি আমার কলিজা, সোনা আমার।
জাইনো?
আমি রুট বদলাচ্ছি।
বাম দিকে গিয়ে ৫ মিটার সামনে যা, এর বেশি না।
৫ মিটারের বেশি যাবি না, ওখানেই থামবি।
তারপর বামে গেলে আবার আগের রুটে ফিরে আসবি।
শোকর আলহামদুলিল্লাহ।
এইতো...
হানুদ, সোনা।
আর মাত্র এক মিনিট। গাড়িটা আস্তে আস্তে এগোচ্ছে।
ওমর আঙ্কেল দারুণ খবর দিল!
আমি এখন...
আমি শিওর না। আমি ডান দিকে মোড় নিলাম...
- ওটা আরব লিগ স্ট্রিট, তাই না? - একদম।
ডানে যা। এখান থেকে সর্বোচ্চ ৪০০ বা ৫০০ মিটার দূরে।
ম্যাম, ওরা একদম কাছে। এক মাইলের চার ভাগের এক ভাগ দূরত্বে।
মাত্র ৪০০ মিটার। ওরা ওর ঠিক পেছনেই।
আমি আছি মা তোমার সাথে। ওরা চলে এসেছে।
ওরা তোর দিকে সবুজ লেজার তাক করেছে?
ঠিক আছে, তার মানে ওরা তোকে আইডেন্টিফাই করেছে।
কো অর্ডিনেশন করা আছে তো?
আমি এখন...
কো অর্ডিনেশন করা হয়েছে, ম্যাম।
- কী? - আমি পরিবারের সাথে কথা বলছি।
আমরা কো অর্ডিনেট করেছি। তিন ঘণ্টা ধরে এটার পেছনেই লেগে আছি। চিন্তা করবেন না।
- এটা ফারেস স্টেশন? - হ্যাঁ। তুই কি কাছে?
আমি প্রায় চলে এসেছি। মেয়েটা কি ওখানেই আছে?
মেয়েটা একটা গুলিবিদ্ধ গাড়ির ভেতরে আছে।
দূরে একটা লাল আলো জ্বলছে।
তুমি কি অ্যাম্বুলেন্সের সাইরেন শুনতে পাচ্ছ?
আমি কি গিয়ে মেয়েটাকে দেখব?
গাড়িটা দেখতে পাচ্ছিস?
না, আমি কিচ্ছু দেখতে পাচ্ছি না।
তুই কি সাইরেন আর লাইট জ্বালিয়েছিস?
সাইরেন না।
তবে লাইট জ্বালিয়েছি।
ওই যে মেয়েটা!
আপনার ডায়ালকৃত নম্বরটিতে এই মুহূর্তে সংযোগ দেওয়া সম্ভব হচ্ছে না।
- সংযোগ কেটে গেল। - না।
না।
লাইনটা ডেড হয়ে গেছে। ওদের আবার কল দাও, প্লিজ।
ওকে জিজ্ঞেস করো কোনো গোলাগুলি হয়েছে কিনা।
গুলি কি চলেছিল, হিন্দ?
হানুদ, কোনো গুলি কি চলেছে?
হ্যাঁ।
- গুলি চলেছে কি না? - ও বলল হ্যাঁ।
আমার মনে হয় ও এমনিতেই হ্যাঁ বলেছে।
প্লিজ ভালো করে জিজ্ঞেস করো। এই তথ্যটা খুব গুরুত্বপূর্ণ।
সোনা আমার।
বলো।
- গুলি কি চলেছে? - হ্যাঁ।
হানুদ, মা মণি, আমি ওমর আঙ্কেল বলছি।
- হানুদ, মা? - হ্যাঁ।
তুমি কি একটু মন দিতে পারবে মা, দুপুরে যেমন দিয়েছিলে?
- হ্যাঁ। - আচ্ছা, চলো।
তুমি কি আগের মতো গুলির শব্দ শুনতে পেয়েছ?
- হ্যাঁ। - তুমি কি নিশ্চিত?
হ্যাঁ।
তার মানে ও গুলির শব্দ শুনেছে?
হ্যাঁ, ও শুনেছে।
কেউ কি ওর কাছে এসেছে?
একটা কথা জিজ্ঞেস করি?
তুমি কি একটু জিজ্ঞেস করবে...
হানুদকে জিজ্ঞেস করবে কেউ ওর দেখা করতে এসেছিল কিনা?
আমাদের উদ্ধারকারীরা কি ওর কাছে এসেছিল?
- হানুদ, কেউ কি তোমার কাছে এসেছিল মা? - না।
- কেউ কি তোমাকে খুঁজতে এসেছিল? - না।
অ্যাম্বুলেন্স কি ওখানে আছে?
না।
আপনাদের কাছে কোনো খবর নেই?
- আমরা জানি যে... - ওরা খুব কাছে।
অ্যাম্বুলেন্সটা ওর খুব কাছেই আছে, কিন্তু মনে হচ্ছে...
আমাদের যোগাযোগ বিচ্ছিন্ন হয়ে গেছে।
হয়তো ওরা পারমিশনের জন্য অপেক্ষা করছে, ওরা সত্যিই খুব কাছে।
আমরা কম্পিউটারে ওদের দেখতে পাচ্ছি।
আমরা যোগাযোগের চেষ্টা করছি কিন্তু লাইনটা...
আশা করছি যে... ও যেকোনো মুহূর্তে ওদের দেখতে পাবে।
কোনো খবর পেলেন, ডাক্তার?
বাচ্চা মেয়েটা ওদের অপেক্ষায় আছে। ওরা কাছেই আছে।
ওরা আরব লিগ স্ট্রিটে উঠে গেছে।
আল্লাহ তোমাকে রক্ষা করুন, মা আমার।
চিন্তা কোরো না, সব ঠিক হয়ে যাবে।
কিন্তু ওকে লুকিয়ে থাকতে হবে, যেমনটা ওমর আঙ্কেল বলেছিল।
সিটের ফাঁকে লুকিয়ে পড়ো আর মাথাটা ঢেকে রাখো।
ও খুব বুদ্ধিমতী, ও জানে ওকে কী করতে হবে।
আমি তোমার অপেক্ষায় থাকব সোনা।
আমার কলিজা, আমার জান। আম্মুর ভালোবাসা তুমি।
এরপর, হিন্দের সাথে যোগাযোগ বিচ্ছিন্ন হয়ে যায়।
প্রতিদিন আমি ব্যাপ্টিস্ট হসপিটালে যেতাম আমার মেয়ের অপেক্ষায়।
আমার দৃঢ় বিশ্বাস ছিল
আমার মেয়ে বেঁচে আছে।
হয়তো সে উদ্ধারকারীদের সাথে ছিল, কিংবা আর্মি তাকে নিয়ে গিয়েছিল।
কত কিছুই তো হতে পারত।
আমি শুধু বলতাম আমার মেয়ে ভালো আছে, বেঁচে আছে।
হিন্দ সমুদ্র খুব ভালোবাসত।
সমুদ্র যেন ছিল ওর বন্ধু।
ও বলত: "আমি শুধু চাই যুদ্ধটা শেষ হোক,
"যাতে সমুদ্রে গিয়ে বালির মধ্যে খেলতে পারি।"
অনুবাদে কোনো ভুল ত্রুটি থাকলে ক্ষমাসুন্দর দৃষ্টিতে দেখবেন।